RĂSPUNSURI  LA CHESTIONARUL PRIVIND COOPERAREA DESCENTRALIZATĂ – ADUNAREA PARLAMENTARĂ A FRANCOFONIEI
1. Cadrul legislativ referitor la cooperarea descentralizată în România include:

 -  Constituţia României, republicată, conţine dispoziţii cu rang de principii de bază referitoare la administraţia publică locală. În Titlul III, Capitolul V, referitor la Administraţia publică, se menţionează că (1) administraţia publică din unităţile administrativ-teritoriale se întemeiază pe principiile descentralizării, autonomiei locale. În articolul 121 (1) se menţionează că autorităţile administraţiei publice, prin care se realizează autonomia locală în comune şi în oraşe, sunt consiliile locale alese şi primarii aleşi, în condiţiile legii. 
- Legea nr.215/2001 a administraţiei publice locale, cu completările şi modificările ulterioare. În articolul 2(1) se menţionează că administraţia publică în unităţile administrativ-teritoriale se organizează şi funcţionează în temeiul principiilor descentralizării. În articolul 11(1) se precizează că două sau mai multe unităţi administrativ-teritoriale au dreptul ca, în limitele competenţelor autorităţilor lor deliberative şi executive, să coopereze şi să se asocieze, în condiţiile legii, formând asociaţii de dezvoltare intercomunitară, cu personalitate juridică, de drept privat şi de utilitate publică. Conform acestui articol (3), unităţile administrativ-teritoriale au dreptul ca, în limitele competenţelor autorităţilor lor deliberative şi executive, să coopereze şi să se asocieze şi cu unităţi administrativ-teritoriale din străinătate, în condiţiile legii, prin hotărâri ale consiliilor locale sau consiliilor judeţene, după caz. Pentru protecţia şi promovarea intereselor lor comune, unităţile administrativ teritoriale au dreptul de a adera la asociaţii naţionale si internationale, in conditiile legii (4). Conform articolului 15 (1) Unităţile administrativ-teritoriale limitrofe zonelor de frontiera pot încheia între ele întelegeri de cooperare transfrontalieră cu structuri similare din statele vecine, în conditiile legii. (2) Unităţile administrativ-teritoriale, prin primari, respectiv preşedinţii consiliilor judetene, transmit Ministerului Afacerilor Externe, spre avizare conformă, proiectele de înţelegeri de cooperare pe care acestea intenţionează să le incheie cu unităţile administrativ-teritoriale din alte ţări, înainte de supunerea lor spre adoptare de către consiliile locale sau judetene, după caz. Conform paragrafului (3), prin înţelegerile de cooperare transfrontalieră pot fi create şi pe teritoriul României organisme care să aibă, potrivit dreptului intern, personalitate juridică. Aceste organisme nu au, în sensul prezentei legi, competenţe administrativ-teritoriale. (4) Unităţile administrativ-teritoriale care au încheiat înţelegeri de cooperare transfrontalieră au dreptul să participe în alte state la organismele create prin respectivele înţelegeri, în limita competenţelor ce le revin, potrivit legii. În articolul 16 (1) se precizează că initiativa unităţilor administrativ-teritoriale de a coopera şi de a se asocia cu unităţi administrativ-teritoriale din străinătate, precum şi de a adera la o asociaţie internatională a unitaţilor administrativ-teritoriale va fi comunicată Ministerului Afacerilor Externe şi Ministerului Administraţiei şi Internelor. Conform paragrafului (2), proiectele de înţelegeri de cooperare pe care unităţile administrativ-teritoriale intenţionează să le incheie cu unităţi administrativ-teritoriale din alte ţări vor fi transmise spre avizare Ministerului Afacerilor Externe, prin primari, respectiv preşedinţii consiliilor judetene, înainte de supunerea lor spre adoptare de către consiliile locale sau consiliile judeţene, după caz.
- Legea-cadru a descentralizării nr. 195/2006 a fost publicată în Monitorul Oficial  al României, Partea I, nr. 453 din 25 mai 2006 şi a abrogat Legea-cadru privind descentralizarea nr. 339/2004. În articolul 1 al noii legi cadru se precizează că legea stabileşte principiile, regulile şi cadrul instituţional care reglementează procesul de descentralizare administrativă şi financiară. În articolul 2 al legii, se defineşte descentralizarea ca transferul de competenţă administrativă şi financiară de la nivelul administraţiei publice centrale la nivelul administraţiei publice locale sau către sectorul privat.
- Legea 315 2004 actualizată privind dezvoltarea regională în România, din 29 iunie, publicata in Monitorul Oficial, partea I, nr. 577 din 29 iunie 2004
 - Legea nr. 246/2005 pentru aprobarea Ordonanţei Guvernului nr. 26/2000 cu privire la asociaţii şi fundaţii
-  Legea nr. 273 din 2006 privind finanţele publice locale
- Legea nr. 105/2011 privind gestionarea şi utilizarea fondurilor externe nerambursabile şi a cofinanţării publice naţionale pentru obiectivul - Cooperare teritorială europeană. 

- Legea nr. 404/2006 privind finanţarea asistenţei pentru dezvoltare din cadrul politicii naţionale de cooperare internaţională pentru dezvoltare 

- Hotărârea de Guvern nr. 703 din 31 mai 2006 pentru aprobarea Strategiei naţionale privind Politica de cooperare internaţională pentru dezvoltare şi Planului de acţiune pentru aplicarea Strategiei a precizat că selectarea agenţilor guvernamentali sau neguvernamentali care vor implementa proiectele de cooperare pentru dezvoltare va fi facută în consultare cu ministerele de linie. Conform Hotărârii de Guvern, monitorizarea si evaluarea proiectelor vor fi în responsabilitatea unei structuri speciale, independente. 
- Hotărârea de Guvern nr. 747/2007 privind reglementarea acţiunilor specifice aferente finanţării asistenţei din cadrul politicii naţionale de cooperare internaţională pentru dezvoltare, în vigoare de la 2 august 2007, a fixat cadrul instituţional de programare, precum şi cadrul financiar de acordare a asistenţei. 
România s-a asociat angajamentelor asumate de Uniunea Europeană în domeniul finanţării pentru dezvoltare (angajamentele Monterrey) şi al creşterii eficacităţii asistenţei pentru dezvoltare (ca semnatară a Declaraţiei de la Paris), inclusiv angajamentelor referitoare la creşterea substanţială a volumului de asistenţă oficială pentru dezvoltare. România şi-a luat angajamentul la nivelul Uniunii Europene de a utiliza până în anul 2015, 0,33% din VNB (venit naţional brut) pentru oferirea de asistenţă pentru dezvoltare. 

- Ordonanţa de Urgenţă a Guvernului (OUG) nr.120/1998 pentru ratificarea de către România a Convenţiei-cadru europene asupra cooperării transfrontaliere a colectivităţilor sau autorităţilor teritoriale, adoptată la Madrid, la 21 mai 1980, constituie cadrul legislativ de desfăşurare a acţiunilor de cooperare transfrontalieră de către autorităţi şi comunităţi locale din ţara noastră. 
2. Primele iniţiative de cooperare Nord- Sud în care România a fost implicată aparţin perioadei anteriare anului 1989. Conform declaraţiilor ministrului de externe român la aniversarea Zilei Africii
, între Romania şi cele mai multe state africane există o traditie de prietenie şi cooperare. Înainte de anul 1989, relaţiile ţării noastre cu statele africane au fost foarte dezvoltate. Câteva mii de profesori români au contribuit la şcolarizarea tinerilor în ţări precum Maroc, Algeria, Libia, RD Congo, Guineea, Africa Centrală. În unele ţări africane, primele instituţii de învăţământ au fost înfiinţate şi conduse de profesori şi specialişti români. Semnificativ este  faptul că există 50.000 de absolvenţi africani ai universităţilor din Romania. Pe plan socio-economic, specialiştii români au contribuit la realizarea a numeroase obiective industriale din Africa: construcţii civile în Nigeria, Ghana, Libia, Maroc, Algeria, exploatări miniere şi petroliere în Nigeria, Senegal, Burundi, Zambia, Kenya, culturi agricole în Mozambic, Libia, Africa Centrală, R. Congo, R. D Congo, foraje de apă în Zambia, Maroc, Libia, Tunisia, construcţii aeroportuare în Senegal, Mozambic, Maroc, construcţii de drumuri în Ghana, Libia, Maroc, Nigeria. După 1989, relaţiile economice cu Africa s-au schimbat, în prezent, schimburile economice au ajuns, la 2,2 miliarde de dolari, cu 30% mai mari ca in 2011. În perioada primăverii arabe 2011, România a sprijinit ţările nord-africane cu care avea relaţii tradiţionale de prietenie şi colaborare. Ulterior, s-au desfăşurat lucrările seminarului internaţional privind transformările democratice intitulat ”Africa de Nord şi Europa de Est: perspective şi experienţe împărtăşite – o punte peste douăzeci de ani” care s-au desfăşurat la Bucureşti în perioada 12-15 iulie 2011. 

Conform datelor Ministerului Afacerilor Externe referitoare la cooperarea pentru dezvoltare
, s-au încheiat numeroase protocoale de înfrăţire şi cooperare. Cu Tunisia s-a semnat la data de 3 martie 2000, Protocolul de înfrăţire între oraşul Buşteni (România) şi Djerbo - Midoun (Tunisia), prin care s-au derulat activităţi în domeniul administraţiei publice, social, turistic şi parteneriat economic între agenţii economici din cele două oraşe. S-a realizat de asemenea înfraţirea între membrii Uniunii Artistilor Plastici din Bacau, România, şi artistii profesionişti din Tunisia. La nivelul autorităţilor locale se remarcă Protocolul de Cooperare dintre oraşele Timişoara (România) şi Monastir (Tunisia) în vederea promovării schimburilor de ordin cultural, turistic, social şi economic de interes pentru locuitorii celor două oraşe, în baza clauzelor protocolului de cooperare. Din cei 1200 de studenţi tunisieni prezenţi în România, 712 învaţă la Cluj-Napoca, formând o comunitate tunisiană puternică.Relaţiile diplomatice dintre România şi Maroc au fost stabilite încă din anul 1962, mai ales prin acorduri de asistenţă didactică. In prezent, din anul 2007, SIVECO Romania S.A. a demarat discuţiile cu reprezentanţi ai Ministerului marocan al Educaţiei Naţionale în legătură cu implementarea în sistemul de învăţământ din Maroc, la nivel primar, colegial şi liceal, a soluţiei informatice româneşti „Sistem educaţional informatizat” (e-Learning). De-a lungul timpului, prin Asociaţia culturală româno-marocană ,,Pro-Arta” s-au organizat numeroase activităţi cultural-artistice. Principalele acţiuni de cooperare România- Senegal realizate în ultimii ani, s-au concretizat in manifestări cultural-ştiinţificeorganizate prin parteneriatul dintre Universitatea de Arhitectura si Urbanism “Ion Mincu“ din Bucuresti şi “Fundatia pentru Patrimoniu din Senegal“. În anul 2007, au fost încheiate patru acorduri de cooperare între : Universitatea Bucuresti si Universitatea Nationala “Cheikh Anta Diop“ din Dakar, Universitatea Bucuresti si Univesitatea “Gaston Berger “ din Saint Louis, Universitatea de Arhitectura si Urbanism “Ion Mincu“ din Bucuresti si Fundatia pentru Patrimoniu din Senegal, Universitatea “Ovidius“ din Constanta si Institutul Fundamental al Africii Negre din Dakar. 13 doctoranzi si cercetatori din Africa subsahariana au obtinut burse “Eugen Ionescu“, din programul finantat de guvernul Romaniei si gestionat prin Biroul regional al Agenţiei Universitare a Francofoniei – Dakar.
Autorităţile locale române au fost puternic implicate în organizarea unor acţiuni de aplicare a politicilor de dezvoltare în România de către organizaţii internaţionale cum ar fi: Şcoala Română de Dezvoltare este o acţiune ce reuneste, începând din anul 2008,  actorii relevanti in domeniul cooperare pentru dezvoltare de la nivel national si european: actori guvernamentali, societatea civila, experti, donatori internationali, tari partenere, mass-media, mediul academic si sectorul privat.  Au fost organizate trei ediţii ale Școlii Române de Dezvoltare, în septembrie 2008 (Cheile Grădiştei, Jud. Braşov), în septembrie 2009 (Venus, Jud. Constanţa) şi in iunie 2010 (Covasna, Jud. Covasna). În perioada 11-13 iulie 2012, a fost organizată cea de-a cincea ediţie a Şcolii Române de Dezvoltare, sub titlul “Romanian Development Cooperation: 2015 and beyond. The roadmap for effectiveness”. S-a evidenţiat totodată nevoia valorificării potenţialului istoric şi de cooperare a României cu ţările din Europa, Nordul Africii şi Orientul Mijlociu în vederea conturării viziunii pentru viitoarea strategie de asistenţă pentru dezvoltare. Acţiunile au fost organizate de Federaţia Organizaţiilor Neguvernamentale pentru Dezvoltare (FOND), în parteneriat cu Ministerul Afacerilor Externe şi UNDP. Autorităţile locale române au colaborat, din anul 1999, cu Centrul Nord-Sud al Consiliului Europei care a iniţiat în România Săptămâna Educatieri Globale, promovând activităţi şcolare dedicate reducerii sărăciei şi excluderii sociale. Din anul 2001, ţara noastră a participat la Seminarele Internationale de Educatie Globala, în anul 2006, acest seminar fiind organizat în România. La iniţiativa Grupului de Lucru Educatie pentru dezvoltare din cadrul Federaţiei Organizaţiilor Neguvernamentale pentru Dezvoltare- FOND, împreună cu Ministerul Educaţiei, Cercetării, Tineretului şi Sportului, Ministerul Afacerilor Externe şi cu sprijinul financiar al Centrului Nord-Sud al Consiliului Europei, în vara anului 2010, a fost organizat la Bucuresti din nou acest seminar. Obiectivele acestui seminar au fost acelea de a pune baza unui proces multi-actor (multi-stakeholder process), având ca principal scop elaborarea unei strategii naţionale de educatie pentru dezvoltare. Proiectul “Întărirea capacităţii naţionale instituţionale şi educaţionale de a implementa asistenţă oficială pentru dezvoltare” (SNIECODA)
 a fost derulat în perioada 2007- 2009 de către Programul Naţiunilor Unite pentru Dezvoltare (PNUD) în România, în parteneriat cu MAE pentru întărirea capacităţii instituţionale şi administrative a diverşilor actori în domeniu de a contribui la implementarea programelor şi proiectelor pentru dezvoltare în ţările partenere, în conformitate cu Strategia Naţională privind politica de cooperare internaţională pentru dezvoltare. Prin proiectul SNIECODA au fost sprijinite financiar, începând cu anul 2008, 6 campanii care au fost implementate simultan de societatea civilă în oraşe din România: Bucureşti, Timişoara, Iaşi, Cluj-Napoca şi Constanţa. Începând cu anul universitar 2010-2011, în universităţile din aceste oraşe a fost inrodus un program de masterat în studii de dezvoltare.. 
3. Atât Consiliul Europei, cât şi Uniunea Europeană au fost implicate în dezvoltarea politicilor regionale în România. În prezent, conform datelor oferite de Ministerul român de dezvoltare regională, la nivelul Uniunii Europene, regiunile
 din România participă la programe de dezvoltare regională şi de cooperare interregională:
 Programul Operational Regional 2007–2013 şi Programele de cooperare teritoriala europeana pentru perioada 2007-2013: România-Bulgaria, Ungaria-România, Sud-Estul Europei (SEE), INTERREG IVC, URBACT – destinat cooperării între oraşele Uniunii Europene, ESPON 2013 – studii in domeniul amenajarii teritoriului, INTERACT II – sprijinirea structurilor implicate în gestionarea programelor de Cooperare Teritorială Europeana. În perioada 2007-2013, România participă la programele de cooperare teritoriala la granitele externe ale UE desfăşurate: Romania-Serbia, Marea Neagra, Romania-Ucraina-Republica Moldova, Ungaria-Slovacia-Romania-Ucraina. În prezent, sunt încă în desfăşurare Programele PHARE-Coeziune Economică şi Socială (CES) şi PHARE-Cooperare transfrontalieră şi transnaţională (CBC).

Din experienţa cooperării regionale şi interregionale demne de remarcat sunt asocierile între regiuni europene pentru realizarea unor obiective comune, precum asocierea dintre Agenţia de Dezvoltare Nord-Est şi Agenţia de Dezvoltare Sud-Est pentru crearea Biroului Regional pentru Cooperare Transfrontalieră Suceava. În cadrul regiunii Nord - Est, a avut loc colaborarea între Consiliul Judeţean Bihor, Consiliul Judeţean Bistrita Năsăud, Consiliul Judeţean Cluj, Consiliul Judeţean Maramureş, Consiliul Judeţean Satu-Mare, Consiliul Judeţean Sălaj. În regiunea de dezvoltare Nord-Vest a fost semnat acordul dintre această regiune şi regiunea Veneto (Italia), semnat în 2006. Agenţia pentru Dezvoltare Regionala Sud-Est a desfăşurat Proiectul ARISE – “A Regional Innovation Strategy for the South-East Region of Romania”, proiect implementat, din anul 2005,  în parteneriat cu guvernul Regiunii Toscana şi Etruria. Agenţia pentru Dezvoltare Regionala Sud-Est a participat la proiectul SVIM, desfăşurat de Agenţia pentru Dezvoltare Regională a Regiunii Marche/Italia. Regiunea Sud -Est a mai participat la proiectul RIK ACTION - Perfectionarea Capacităţii de Inovare a Firmelor Existente - finanţat în cadrul Programului de Cooperare Interregională, INTERREG IVC. Proiectul a fost implementat de un consortiu format din 11 parteneri, Regiunea Toscana/Italia avand calitatea de coordonator al proiectului. Ceilalti parteneri au fost: Regiunea Lower Austria/Austria, Regiunea Emilia Romagna/Italia, Agenţia de Dezvoltare din Alentejo - ADRAL/Portugalia, Agenţia pentru Inovare şi Dezvoltare din Andalusia - IDEA/Spania, Guvernul Regional din Banska Bystrica/Slovacia, Bretagne Innovation/Franţa, Agenţia pentru Economie a Guvernului Flamand/Belgia. Regiunea Sud a participat la proiectul RIS InnSoM referitor la transferul de know-how între Regiunile Sud, Umbria şi Nord Vestul Angliei, precum şi cu alte regiuni ale UE. Agenţia de Dezvoltare Regională Sud este membră a Asociaţiei EURADA - Asociaţia Europeană a Agenţiilor pentru Dezvoltare. Începand din luna noiembrie 2008, în Regiunea Centru se desfăşoară Parteneriatul Brandenburg, o cooperare cu Landul Brandenburg. 

Consiliul Europei, prin implicarea Congresului Puterilor Locale şi Regionale din Europa a sprijinit constituirea unor euroregiuni transfrontaliere la care România participă: Euroregiunea Marea Neagră, iniţiativă din 2006 a Congresului Consiliului Europei, al cărei Act constitutiv şi Statut au fost semnate în anul 2008. Aceasta reprezintă o platformă de cooperare interregională şi intercomunală în bazinul Mării Negre; Euroregiunea Carpatică a fost creată la 14 februarie 1993, după multi ani de intense relaţii transfrontaliere, iar la acest proiect România participă din anul 1997, fiind incluse 5 judeţe din Ungaria, 9 judeţe din Slovacia, 4 voievodate din Polonia, 4 regiuni din Ucraina (inclusiv Cernăuţi) şi 7 judeţe din România. Scopul Euroregiunii Carpatica este de a organiza şi coordona activităţi, de a promovacooperarea între acţiuni economice, ştiinţifice, ecologice, culturale, sportive şi educaţionale,de a uşura contactele cu organismele, organizaţiile şi instituţiile internaţionale; România participă la Euroregiunea Dunărea de Jos, constituită în anul 1998, sub egida Consiliului Europei. În cadrul ei participă autoritățile locale din județele Galați, Brăila și Tulcea din România, regiunea Odesa și raionul Reni din Ucraina și raioanele Cahul și Vulcănești din Republica Moldova. După integrarea României în UE, Euroregiunea a dobândit personalitate juridicǎ de naționalitate românǎ, astfel, luând naştere ȋn martie 2009, la Galați, Asociația de Cooperare Transfrontalierǎ “Euroregiunea Dunǎrea de Jos
; România participă în cadrul Euroregiunii “Dunăre-Criş-Mureş-Tisa”/ (DCMT), creată în anul 1997, parteneri în acest format fiind 4 judeţe din România ( Timiş, Arad, Caraş Severin, Hunedoara), 4 din Ungaria ( Czongrad, Bekes, Jacz Nagykun Szolnok, Bacs – Kiskun Kiskun) şi regiunea Voivodina din Serbia şi Muntenegru. Această cooperare are drept obiectiv dezvoltarea şi lărgirea relaţiilor dintre comunităţile şi autorităţile locale în domeniul economic, educaţie, cultură, sănătate, ştiinţă şi sport, precum şi colaborarea în perspectiva integrării europene. Au mai fost constituite Euroregiunea “Dunărea de Sud”, creată în martie 2001, euroregiune care cuprinde asociaţii de cooperare transfrontalieră din România şi Bulgaria. Din partea română, sunt membri ai Euroregiunii: Asociaţia Dunărea de Sud, formată din consiliile locale ale municipiilor Alexandria, Turnu Măgurele, Roşiorii de Vede şi Zimnicea (judeţul Teleorman), iar din partea bulgară, Asociaţia “Evroregion Dunav Jug”. Euroregiunea are centrul la Sviştov (Bulgaria). În anul 2002 a fost constituită  Euroregiunea “Danubius” , la iniţiativa Consiliului judeţean Giurgiu şi Primăriei Ruse. Euroregiunea Danubius este o asociaţie care cuprinde judeţul Ruse, din partea bulgară, şi judeţul Giurgiu din partea română. România participă la Euroregiunea “Dunărea 21“, constituită în anul 2002 de către primarii oraşelor Calafat, Vidin şi Zaicear.  Cuprinde aşezări urbane şi rurale din zonele riverane Dunării, din România (oraşul Calafat, comunele Poiana Mare, Desa, Cetate şi Ciupercenii Noi), Bulgaria (oraşul Vidin şi localităţile Rujniti, Macriş, Belogradcic, Lom, Kula, Dimovo şi Novo Selo) şi Serbia şi Muntenegru (oraşul Zaicear şi localităţile Sokobania, Kladovo, Bolivat, Kniajevat, Bor, Negotin şi Madanpec). Activitatea asociaţiei se desfăşoară în cadrul unor grupuri de lucru constituite pe domenii privind dezvoltarea strategică a Euroregiunii: cultură şi educaţie; dezvoltare economică; sport, turism şi acţiuni ale tineretului; ecologie; agricultură; sănătate şi protecţie socială. La 15 noiembrie 2001, la Călăraşi, s-a semnat Acordul privind crearea Euroregiunii „Dunărea Inferioară”, din care fac parte judeţele Călăraşi, Ialomiţa şi Constanţa (România), iar din Bulgaria, Silistra şi Dobric. Ca urmare a unei iniţiative comune a consiliilor judeţene respective din România, Bulgaria şi Serbia şi Muntenegru, la 6 octombrie 2005, la Vidin, au fost semnate Acordul de Asociere şi Statutul Euroregiunii „Dunărea de Mijloc-Porţile de Fier”, care include judeţele Mehedinţi (România), Vidin (Bulgaria) şi oraşul Kladovo – Districtul Bor (Serbia şi Muntenegru). România participă la Euroregiunea “Giurgiu-Ruse” , înfiinţată prin Convenţia semnată de primarii municipiilor Giurgiu şi Ruse la data de 23 aprilie 2001, la Giurgiu, înregistrată ulterior la Consiliul Europei. Euroregiunea Giurgiu – Ruse cuprinde Primăria Giurgiu, Primăria Ruse şi organizaţia neguvernamentală Agenţia Municipală Energetică din Ruse. În cadrul ei se analizează probleme legate de protecţia mediului, sănătate publică şi a animalelor, propunând soluţiile convenite administraţiilor locale ale celor două municipii. La iniţiativa părţii române, a fost înfiinţată în anul 1997,  Euroregiunea “Prutul de Sus” care cuprinde judeţele Botoşani şi Suceava din România, Bălţi şi Edineţ din R. Moldova şi regiunea Cernăuţi din Ucraina. La 22 septembrie 2000, a fost semnat, la Botoşani, Acordul de constituire a Euroregiunii „Prutul de Sus”. Ca urmare a unei iniţiative comune a consiliilor judeţene respective din România şi Republica Moldova, la 18 septembrie 2002, la Iaşi, a fost semnat Protocolul cooperării transfrontaliere a Euroregiunii “Siret-Prut-Nistru”, care include judeţele Iaşi, Vaslui şi Neamţ din România şi, respectiv, Chişinău, Ungheni şi Lăpuşna din R. Moldova. In cadrul acestei Euroregiuni, o atenţie deosebită este acordată colaborării la nivel administrativ local în domeniile economic, cultural, al învăţământului şi al protecţiei copilului. 

România a participat la proiecte europene de finantare a înfrăţirilor „Europa pentru cetateni”. Conform datelor Asociaţiei municipiilor din România
, actualmente funcţionează peste 410 acorduri şi protocoale de înfrăţiri între municipiile din România şi municipii din ţările europene. Cele mai active sunt municipiile Tulcea, Constanţa, Iaşi, Bucureşti, Miercurea-Ciuc, Târgovişte. Cele mai multe protocoale de înfrăţire s-au încheiat cu municipii din Ungaria - 64, Italia - 42, Franţa - 40, Germania-24, Grecia -18.   
Cooperarea între comunele din România, cooperarea interteritorială la nivel comunal, s-a dezvoltat în ultimul deceniu, în anul 2006, înaintea integrării României în UE, peste jumătate din comunele României fiind într-un proiect de asociere. Experienţe de succes sunt:  micro-regiunea comunelor Capâlnita, Lueta si Vlahita din judetul Harghita; Asociaţia intercomunală “Ţara Haţegului”; Asociatia intercomunală Sudolt; Asociatia intercomunală Bucovat – Podari, judetul Dolj; Asociaţia intercomunală de protecţia şi gestiunea râului Someş (PROSOMES); Asociatia Microregionala Banat Ripensis etc. 

Conform bazei de date existente pe site-ul Asociaţiile de dezvoltare intercomunitară
: în judeţul Alba sunt - 9 asociaţii, în judeţul Arad - 9 asociaţii, în judeţul Argeş - 11 asociaţii, Bacău - 21 asociaţii, Bihor - 24 asociaţii, Bistriţa-Năsăud - 9 asociaţii, în judeţul Botoşani - 11 asociaţii, în judeţul Brăila - 2 asociaţii, în judeţul Braşov - 44 asociaţii, în Bucureşti - 1 asociaţie, în judeţul Buzău - 15 asociaţii, în judeţul Călăraşi - 10 asociaţii, în judeţul Caraş-Severin - 9 asociaţii, în judeţul Cluj - 52 asociaţii, în judeţul Constanţa - 31 asociaţii, în judeţul Covasna - 16 asociaţii, în judeţul Dâmboviţa - 14 asociaţii, în judeţul Dolj - 21 asociaţii, în judeţul Galaţi - 8 asociaţii, în judeţul Giurgiu - 11 asociaţii, în judeţul Gorj - 33 asociaţii, în judeţul Harghita - 8 asociaţii, în judeţul Hunedoara - 10 asociaţii, în judeţul Ialomiţa - 4 asociaţii, în judeţul Iaşi - 42 asociaţii, în judeţul Ilfov - 1 asociaţie, în judeţul Maramureş - 5 asociaţii, în judeţul Mehedinţi - 15 asociaţii, în judeţul Mures - 46 asociaţii, în judeţul Neamţ - 14 asociaţii, în judeţul Olt - 16 asociaţii, în judeţul Prahova - 9 asociaţii, în judeţul Sălaj - 21 asociaţii, în judeţul Satu-Mare - 3 asociaţii, în judeţul Sibiu - 11 asociaţii, în judeţul Suceava - 2 asociaţii, în judeţul Teleorman - 11 asociaţii, în judeţul Timiş - 7 asociaţii, în judeţul Tulcea - 10 asociaţii, în judeţul Vâlcea - 12 asociaţii, în judeţul Vaslui - 7 asociaţii, în judeţul Vrancea - 5 asociaţii. 

Alte forme de cooperare inter-teritorială la nivel european sunt Grupurile de Acţiune Locală, activând 81 de GAL-uri, finanţate prin programul LEADER
, prin care mai multe comune din România s-au asociat în proiecte de dezvoltare rurală. 
4. Pentru cooperarea descentralizată pentru dezvoltare, Hotărârea de Guvern nr. 747/2007 a prevăzut că: (1) în procesul de elaborare, implementare şi coordonare a politicii naţionale de cooperare internaţională pentru dezvoltare, Ministerul Afacerilor Externe
 colaborează cu autorităţile administraţiei publice din România, monitorizând şi constituind pe site-ul său, o bază de date referitoare la activităţile de cooperare pentru dezvoltare. În cadrul Ministerul Afacerilor Externe, s-a înfiinţat, de asemenea,  Comisia pentru cooperare economică şi dezvoltare internaţională. Din anul 2007, a fost înfiinţat de asemenea Consiliul pentru cooperare pentru dezvoltare, un organism fără personalitate juridică care funcţionează pe lângă Ministerul Afacerilor Externe şi care  are un rol consultativ. El asistă Ministerul Afacerilor Externe în definirea şi implementarea politicii naţionale de cooperare internaţională pentru dezvoltare. (3) Consiliul este compus din reprezentanţi ai Ministerului Afacerilor Externe, invitaţi ai organizaţiilor membre ale Federaţiei Organizaţiilor Neguvernamentale pentru Dezvoltare din România, precum şi invitaţi din partea Parlamentului României, societăţii civile, instituţiilor de cult, mediului academic, mediului de afaceri, sindicatelor, mediei şi alte persoane fizice sau juridice care îşi desfăşoară activitatea în domeniul asistenţei pentru dezvoltare. (4) Ministerul Afacerilor Externe asigură preşedinţia şi secretariatul Consiliului. Şedinţele în plen se convoacă de către Ministerul Afacerilor Externe ori de câte ori este necesar. În finanşarea activităţilor se aplică Normele interne de implementare privind acordarea finanţării asistenţei pentru dezvoltare. Conform Hotărârii de Guvern nr. 747/2007, Federatia Organizatiilor Neguvernamentale pentru Dezvoltare este partener al Guvernului României în eforturile de dezvoltare a politicii naţionale de cooperare pentru dezvoltare (art. 30). Federatia Organizatiilor Neguvernamentale pentru Dezvoltare
- FOND reuneşte 46 de organizaţii neguvernamentale care sunt active în domeniul asistenţei pentru dezvoltare şi îşi propune să contribuie la creşterea capacităţii societăţii civile  de a derula programe pe cooperare pentru dezvoltare şi ajutor umanitar.
La nivel european, România participă la Platforma europeană a autorităţilor locale şi regionale de dezvoltare - PLATFORMA şi la platforma europeană EPSON care monitorizează şi cooperarea descentralizată europeană. Din decembrie 2009, Asociaţia Comunelor din România face parte din Reţeaua de Asociaţii de Autorităţi Locale din Sud-Estul Europei – NALAS, sub egida Consiliului Europei. 
Pentru proiectele de dezvoltare regională şi cooperare interregională, Ministerul Dezvoltării Regionale şi Turismului
 monitorizează pe site-ul său proiectele de dezvoltare regională şi teritorială. La nivel naţional, Federaţia Autorităţilor Locale din România
, a fost constituită în scopul reprezentării unitare a structurilor asociative membre în relaţiile cu Parlamentul, Guvernul, alte autorităţi publice precum şi în relaţiile cu instituţii şi organisme internaţionale. Ea este compusă din urmatoarele structuri asociative: Asociaţia Municipiilor din România (AMR)
, Asociaţia Oraşelor din România (AOR)
 şi Asociaţia Comunelor din România (ACoR)
. Fiecare asociaţie are un site care constituie o bază de date referitoare la proiectele de cooperare descentralizată, editează publicaţii proprii, realizează studii şi analize proprii.
Fiecare Agenţie de Dezvoltare are o baze de date referitoare la cooperarea interregională, numite observatoare regionale. Pentru cooperarea intercomunală, Asociaţia Comunelor din România, în parteneriat cu Ministerul Administraţiei şi Internelor a implementat un proiect de constituire a unei baze de date intitulate Asociaţiile de dezvoltare intercomunitară.

� Regiunile de dezvoltare ale României se refera la subdiviziile regionale create în 1998 pentru a coordona dezvoltarea regionala necesara pentru ca România sa adere la Uniunea Europeana. Regiunile de dezvoltare ale României corespund cu diviziunile de nivel NUTS-II din UE. Aceste regiuni nu au un statut administativ, neavând un consiliu legislativ sau corp executiv. Regiunile de dezvoltare nu sunt unitati administrativ-teritoriale, nu au personalitate juridica, fiind rezultatul unui acord liber între consiliile judetene si cele locale. Regiunile de dezvoltare coordoneaza proiecte infrastructurale regionale si au devenit membre ale Comitetului Regiunilor când România a aderat la UE, în 2007. România este împartita în opt regiuni de dezvoltare, numite după poziţia geografică în ţară: Nord-Vest, Nord-Est, Sud-Vest, Sud-Est, Sud, Vest, Centru, Bucureşti şi Ilfov. Regiunea de Nord-Est cuprinde județele: � HYPERLINK "http://ro.wikipedia.org/wiki/Jude%C8%9Bul_Bac%C4%83u" \o "Județul Bacău" �Bacău�, � HYPERLINK "http://ro.wikipedia.org/wiki/Jude%C8%9Bul_Boto%C8%99ani" \o "Județul Botoșani" �Botoșani�, � HYPERLINK "http://ro.wikipedia.org/wiki/Jude%C8%9Bul_Ia%C8%99i" \o "Județul Iași" �Iași�, � HYPERLINK "http://ro.wikipedia.org/wiki/Jude%C8%9Bul_Neam%C8%9B" \o "Județul Neamț" �Neamț�, � HYPERLINK "http://ro.wikipedia.org/wiki/Jude%C8%9Bul_Suceava" \o "Județul Suceava" �Suceava�, � HYPERLINK "http://ro.wikipedia.org/wiki/Jude%C8%9Bul_Vaslui" \o "Județul Vaslui" �Vaslui�; Regiunea Sud-Est cuprinde judeţele � HYPERLINK "http://ro.wikipedia.org/wiki/Jude%C8%9Bul_Br%C4%83ila" \o "Județul Brăila" �Brăila�, � HYPERLINK "http://ro.wikipedia.org/wiki/Jude%C8%9Bul_Buz%C4%83u" \o "Județul Buzău" �Buzău�, � HYPERLINK "http://ro.wikipedia.org/wiki/Jude%C8%9Bul_Constan%C8%9Ba" \o "Județul Constanța" �Constanța�, � HYPERLINK "http://ro.wikipedia.org/wiki/Jude%C8%9Bul_Gala%C8%9Bi" \o "Județul Galați" �Galați�, � HYPERLINK "http://ro.wikipedia.org/wiki/Jude%C8%9Bul_Vrancea" \o "Județul Vrancea" �Vrancea�, � HYPERLINK "http://ro.wikipedia.org/wiki/Jude%C8%9Bul_Tulcea" \o "Județul Tulcea" �Tulcea�.; Regiunea Sud cuprinde județele � HYPERLINK "http://ro.wikipedia.org/wiki/Jude%C8%9Bul_Arge%C8%99" \o "Județul Argeș" �Argeș�, � HYPERLINK "http://ro.wikipedia.org/wiki/Jude%C8%9Bul_C%C4%83l%C4%83ra%C8%99i" \o "Județul Călărași" �Călărași�, � HYPERLINK "http://ro.wikipedia.org/wiki/Jude%C8%9Bul_D%C3%A2mbovi%C8%9Ba" \o "Județul Dâmbovița" �Dâmbovița�, � HYPERLINK "http://ro.wikipedia.org/wiki/Jude%C8%9Bul_Giurgiu" \o "Județul Giurgiu" �Giurgiu�, � HYPERLINK "http://ro.wikipedia.org/wiki/Jude%C8%9Bul_Ialomi%C8%9Ba" \o "Județul Ialomița" �Ialomița�, � HYPERLINK "http://ro.wikipedia.org/wiki/Jude%C8%9Bul_Prahova" \o "Județul Prahova" �Prahova�, � HYPERLINK "http://ro.wikipedia.org/wiki/Jude%C8%9Bul_Teleorman" \o "Județul Teleorman" �Teleorman�; Regiunea Sud Vest cuprinde județele � HYPERLINK "http://ro.wikipedia.org/wiki/Jude%C8%9Bul_Dolj" \o "Județul Dolj" �Dolj�, � HYPERLINK "http://ro.wikipedia.org/wiki/Jude%C8%9Bul_Gorj" \o "Județul Gorj" �Gorj�, � HYPERLINK "http://ro.wikipedia.org/wiki/Jude%C8%9Bul_Mehedin%C8%9Bi" \o "Județul Mehedinți" �Mehedinți�, � HYPERLINK "http://ro.wikipedia.org/wiki/Jude%C8%9Bul_Olt" \o "Județul Olt" �Olt�, � HYPERLINK "http://ro.wikipedia.org/wiki/Jude%C8%9Bul_V%C3%A2lcea" \o "Județul Vâlcea" �Vâlcea�; Regiunea de Dezvoltare Vest a României are în componență județele � HYPERLINK "http://ro.wikipedia.org/wiki/Jude%C8%9Bul_Arad" \o "Județul Arad" �Arad�, � HYPERLINK "http://ro.wikipedia.org/wiki/Jude%C8%9Bul_Cara%C8%99-Severin" \o "Județul Caraș-Severin" �Caraș-Severin�, � HYPERLINK "http://ro.wikipedia.org/wiki/Jude%C8%9Bul_Hunedoara" \o "Județul Hunedoara" �Hunedoara� și � HYPERLINK "http://ro.wikipedia.org/wiki/Jude%C8%9Bul_Timi%C8%99" \o "Județul Timiș" �Timiș�.; Regiunea de Dezvoltare Nord-Vest cuprinde județele � HYPERLINK "http://ro.wikipedia.org/wiki/Jude%C8%9Bul_Bihor" \o "Județul Bihor" �Bihor�, � HYPERLINK "http://ro.wikipedia.org/wiki/Jude%C8%9Bul_Bistri%C8%9Ba-N%C4%83s%C4%83ud" \o "Județul Bistrița-Năsăud" �Bistrița-Năsăud�, � HYPERLINK "http://ro.wikipedia.org/wiki/Jude%C8%9Bul_Cluj" \o "Județul Cluj" �Cluj�, � HYPERLINK "http://ro.wikipedia.org/wiki/Jude%C8%9Bul_Maramure%C8%99" \o "Județul Maramureș" �Maramureș�, � HYPERLINK "http://ro.wikipedia.org/wiki/Jude%C8%9Bul_Satu-Mare" \o "Județul Satu-Mare" �Satu-Mare� și � HYPERLINK "http://ro.wikipedia.org/wiki/Jude%C8%9Bul_S%C4%83laj" \o "Județul Sălaj" �Sălaj�; Regiunea Centru cuprinde judeţele: � HYPERLINK "http://ro.wikipedia.org/wiki/Jude%C8%9Bul_Alba" \o "Județul Alba" �Alba�, � HYPERLINK "http://ro.wikipedia.org/wiki/Jude%C8%9Bul_Bra%C8%99ov" \o "Județul Brașov" �Brașov�, � HYPERLINK "http://ro.wikipedia.org/wiki/Jude%C8%9Bul_Covasna" \o "Județul Covasna" �Covasna�, � HYPERLINK "http://ro.wikipedia.org/wiki/Jude%C8%9Bul_Harghita" \o "Județul Harghita" �Harghita�, � HYPERLINK "http://ro.wikipedia.org/wiki/Jude%C8%9Bul_Mure%C8%99" \o "Județul Mureș" �Mureș�, � HYPERLINK "http://ro.wikipedia.org/wiki/Jude%C8%9Bul_Sibiu" \o "Județul Sibiu" �Sibiu�.; București-Ilfov � HYPERLINK "http://ro.wikipedia.org/wiki/Bucure%C8%99ti" \o "București" �București� și � HYPERLINK "http://ro.wikipedia.org/wiki/Jude%C8%9Bul_Ilfov" \o "Județul Ilfov" �Județul Ilfov�.

